《五日次万山韵》
明代·陶宗仪

夺标竞渡快轻狂，忆昔游观力尚强。艾颗离离供巧制，榴花朵朵殿群芳。

辟兵人佩灵符小，吊古江沈角黍香。晓起画梁双语燕，似知节序说兴亡。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。